**לשכת הפרסום הממשלתית (לפ"מ)**

**מכרז מסגרת פומבי מס' 176/09/17 - למתן שירותי דפוס אופסט   
 עבור לשכת הפרסום הממשלתית**

לשכת הפרסום הממשלתית (לפ"מ) מעוניינת לקבל שירותי דפוס אופסט כחלק משירותי הפרסום אותם מעניקה לפ"מ ללקוחותיה.

1. רשאים להשתתף רק גופים העומדים בכל תנאי הסף המפורטים בחוברת המכרז.
2. תקופת ההתקשרות הינה לשנה, החל מיום החתימה על הסכם המסגרת עם המציעים אשר ייבחרו על ידי המזמין כזוכים במכרז זה כאשר למזמין תהא זכות ברירה להאריך ו/או להרחיב את ההתקשרות, לפי שיקול דעתו הבלעדי ובהתאם לצרכי המזמין, בתנאי המכרז לרבות נספחיו, ובכפוף לקיום תקציב, בתקופות נוספות בנות עד שנה כל אחת, ובאופן שסך כל תקופת ההתקשרות לא יעלה על חמש שנים.
3. תנאי סף להשתתפות במכרז (בראשי פרקים – פירוט מלא בסעיף 4 למכרז):
4. המציע הינו תאגיד הרשום כדין במדינת ישראל, כמפורט בסעיף 4(א) למכרז.
5. המציע הינו בית דפוס שברשותו ובבעלותו מעבדת שירותי קדם דפוס ולוחות וכן ציוד לאופסט המאפשר הדפסה בגודל של חצי גיליון 70\*50 ס"מ בארבעה צבעים לפחות.
6. היקף מחזור עסקיו השנתי של המציע בכל אחת מהשנים 2015, 2016 ו-2017, לא פחת מסך של 2,000,000 (שני מיליון) ₪ לא כולל מע"מ ומקורו בביצוע ואספקת שירותי דפוס אופסט .
7. בית הדפוס בו יבוצעו **כל** עבודות הדפוס עבור המזמין ו/או מי מטעמו ואשר בו נמצאת מעבדת שירותי קדם הדפוס וכן הציוד המפורט בס"ק ב' לעיל, נמצא במרחב דן, כהגדרתו בסעיף 4(ד') למכרז.
8. המציע הגיש ערבות מכרז צמודה למדד המחירים הכללי לצרכן, אשר אינה מוגבלת בכל תנאי ו/או סייג, בסך 50,000 (חמישים אלף) ₪ בתוקף עד ליום 07.08.2018, כמפורט בסעיף 5(ו) למכרז.
9. קיומם של כל האישורים הנדרשים לפי חוק עסקאות גופים ציבוריים, התשל"ו-1976, כמפורט בסעיף 4(ו) למכרז.
10. ניתן לצפות בנוסח המלא של המכרז באתר www.jobiz.gov.il ובאתר [www.mr.gov.il](http://www.mr.gov.il). בנוסף, ניתן לקבל את חוברת המכרז ללא תשלום במשרדי לפ"מ בדלפק הקבלה או אצל רכזת ועדת המכרזים, גב' שרון כהן, ברח' אחד העם 9 תל אביב (מגדל שלום), קומה 15 (מבואה מזרחית), בימים א'-ה' בין השעות 09:00 עד 15:00.
11. להבהרות יש לפנות בכתב בלבד אל גב' שרון כהן, רכזת ועדת מכרזים, בדוא"ל [michrazim@lapam.gov.il](mailto:michrazim@lapam.gov.il) **עד יום ה' 26.04.18, בשעה 12:00**. פניות שתגענה שלא באמצעות הדוא"ל כאמור ו/או לדוא"ל אחר ו/או לאחר המועד הנ"ל, לא תיעננה.
12. הצעות יש להגיש ב-3 עותקים לתיבת המכרזים הנמצאת במשרדי המזמין בקומה 15 (מבואה מזרחית) ברח' אחד העם 9 תל אביב (מגדל שלום) ליד דלפק הקבלה, **לא יאוחר מיום ב' 07.05.18, בשעה 12:00**.
13. הצעה אשר לא תימצא בתיבת המכרזים במועד זה לא תובא לדיון.